മുതലക്കോടം സെന്റ് ജോര്ജിന് നഗരസഭയുടെ ആദരം തൊടുപുഴ: മുതലക്കോടം സെന്റ് ജോര്ജ് ഹൈസ്കൂളിനെ നഗരസഭ ആദരിച്ചു. സ്കൂള് വളപ്പ് ഹരിത കാന്പസായി മാറ്റിയതിനാണ് ആസാദി കാ അമൃത മഹോല്സവത്തിന്റെ ഭാഗമായി നടത്തിയ ചടങ്ങില് സ്കൂളിനെ ആദരിച്ച് പുരസ്കാരം നല്കിയത്. നഗരസഭ ചെയര്മാന് സനീഷ് ജോര്ജ് സ്കൂള് ഹെഡ്മിസ്ട്രസ് സിസ്റ്റര് ഡാന്റി ജോസഫിന് ഹരിത കാന്പസായി അംഗീകരിച്ചുള്ള ഫലകം കൈമാറി. ആരോഗ്യ സ്റ്റാന്റിംഗ് കമ്മിറ്റി ചെയര്മാന് എ.എ.കരിം അധ്യക്ഷത വഹിച്ചു. വൈസ് ചെയര്പേഴ്സണ് ജെസി ജോണി പ്രസംഗിച്ചു. കൃഷി മുറ്റം പദ്ധതി പ്രകാരം സ്കൂള് വളപ്പില് നടത്തുന്ന വിവിധ കൃഷികളും ഗ്രീന് പ്രോട്ടോക്കോളുമായി ബന്ധപ്പെട്ട് നടത്തുന്ന പ്രവര്ത്തനങ്ങളുമാണ് നഗരസഭ അംഗീകരിച്ചത്. എയ്റോബിക് കന്പോസ്റ്റിംഗ് യൂണിറ്റിന്റെ പ്രവര്ത്തനത്തിലൂടെ ഖരമാലിന്യങ്ങള് സംസ്കരിച്ച് ജൈവവളമാക്കി മാറ്റിയാണ് കൃഷിക്കുപയോഗിക്കുന്നത്. ഫല വൃക്ഷത്തോട്ടവും സ്കൂളിലുണ്ട്. കൂടാതെ മത്സ്യകൃഷി, വലിയ തോതില് മാവുകളും പ്ലാവുകളും നട്ടുപിടിപ്പിച്ച് പരിപാലിക്കുന്ന മധുരമീ ജീവിതം പദ്ധതിയും സ്കൂളില് നടപ്പിലാക്കി വരുന്നുണ്ട്. സര്വേ ആരംഭിച്ചുമൂലമറ്റം: അറക്കുളം പഞ്ചായത്തില് തൊഴിലുറപ്പ് പദ്ധതിയുടെ നടത്തിപ്പിനായി ജിഐഎസ് സര്വേ ആരംഭിച്ചു. പഞ്ചായത്ത് പ്രസിഡന്റ് കെ.എസ് വിനോദ് ഉദ്ഘാടനം നിര്വഹിച്ചു. പഞ്ചായത്ത് അംഗങ്ങളായ ഷിബു ജോസഫ്, കൊച്ചുറാണി ജോസ്, പി.എ.വേലുക്കുട്ടന് എന്നിവര് പങ്കെടുത്തു.